Source: https://hitelesmozgalom.eoldal.hu/cikkek/birosag/az-mti-megtoldotta-a-birosag-kozlemenyet....html
Timestamp: 2019-12-14 16:09:09+00:00

Document:
HITELES MOZGALOM - Bíróság - az MTI megtoldotta a bíróság közleményét...
az MTI megtoldotta a bíróság közleményét...
A Fővárosi Törvényszék közleményt adott ki, erről beszámolt az MTI is:
Valamilyen okból kifolyólag az MTI ezt olyan információval toldotta meg, melyre még utalás sincs a közleményben.
".... rövid időn belül konkrét elszámolással lezárulhatnak.."
Fővárosi Törvényszék - Sajtó- és Nemzetközi Kapcsolatok Osztály
2014. augusztus 15-én két bank, a CIB Bank Zrt. és a Magyar Cetelem Bank Zrt., valamint három pénzintézet, a CIB Ingatlanlízing Zrt., a CIB Lízing Zrt. és az UCB Ingatlanhitel Zrt. nyújtott be keresetlevelet a törvényi vélelem megdöntése végett a Magyar Állam ellen a Fővárosi Törvényszék Gazdasági Kollégiumához. A pénzügyi intézményeknek 2014. augusztus 25. napjáig van lehetőségük arra, hogy éljenek a 2014. évi XXXVIII. törvényben biztosított keresetindítási jogukkal.
A Fővárosi Törvényszék Gazdasági Kollégiuma haladéktalanul megvizsgálja, hogy a beérkezett keresetlevelek megfelelnek-e a 2014. évi XXXVIII. törvényben, valamint a Polgári perrendtartásról szóló törvényben foglalt alaki és tartalmi követelményeknek. Ennek befejeztével dönthetnek a tárgyalások kitűzéséről, illetve - amennyiben az adott keresetlevél nem felel meg a törvényi kritériumoknak – az idézés kibocsátása nélküli elutasításról.
Az eddig beérkezett keresetlevelek és azok mellékletei több tízezer oldalt tesznek ki.
A Kúriának a pénzügyi intézmények fogyasztói kölcsönszerződéseire vonatkozó jogegységi határozatával kapcsolatos egyes kérdések rendezéséről szóló 2014. évi XXXVIII. törvény alapján a bíróságnak a keresetet harminc napon belül kell elbírálnia.
A tárgyalást úgy kell kitűzni, hogy a keresetlevélnek az alperes részére való kézbesítése a tárgyalás napját legalább három nappal megelőzze. A tárgyalást legkésőbb a keresetlevélnek a bírósághoz érkezésétől számított nyolcadik napra kell kitűzni.
A tárgyalást egy alkalommal és csak akkor lehet elhalasztani - legfeljebb hét napra -, ha ez a felek által felajánlott bizonyítás lefolytatása érdekében szükséges.
Az ítélet kihirdetését - legfeljebb tizenöt napra - halaszthatja el a bíróság.
Az elsőfokú határozatot - kivéve, ha annak kihirdetését a bíróság elhalasztotta – meghozatalától számított legkésőbb nyolc napon belül kell írásba foglalni, és az írásba foglalást követő három napon belül kézbesíteni kell. Ha az ítélet kihirdetését a bíróság elhalasztotta, a kihirdetéskor jelen lévő feleknek a bíróság az írásba foglalt ítéletet nyomban kézbesíti, és ezt a jegyzőkönyvben is feltünteti, a meg nem jelent feleknek pedig három napon belül kézbesíti. A fellebbezés határideje a határozat közlésétől számított nyolc nap.
A törvénnyel érintett ügyek intézésével kapcsolatban a megfelelő létszám biztosításához a Fővárosi Törvényszék elnöke intézkedési tervet juttatott el a Fővárosi Törvényszék területén működő kerületi bíróságok vezetőihez.
A devizahiteles ügyek intézésében elsősorban a Fővárosi Törvényszék Gazdasági Kollégiumának 40 bírája és a kerületi bíróságokról korábban kirendelésre került 127 kerületi bírósági bíró vesz részt.
Amennyiben szükség lesz rá, úgy a Fővárosi Törvényszék Polgári Kollégiumából 34 elsőfokú bíró, illetve 18 három tagú másodfokú bírói tanács is rendelkezésre áll.
A fentieknek megfelelően a polgári ügyszakban mintegy 300 bíró áll készenlétben és augusztus közepétől a keresetlevelek érkezésének ütemében ténylegesen is aktiválható. A Fővárosi Törvényszék teljes mértékben felkészült a kézbesítési feladatra is, amit a törvényszék 100 ügyviteli, illetve fizikai alkalmazottja végez majd.
Az egyik kép a Fővárosi Törvényszék honlapjáról:

References: Bíróság 
 bíróság 
 bíróság 
 bíróság 
 bíróság 
 bíróság